ພັນລະຍາ ນັກເຄື່ອນໄຫວ ຜູ້ມີຊື່ສຽງ ຂອງ ຣັດເຊຍ ກ່າວວ່າ ສາມີນາງ ຖືກວາງຢາພິດ 
ພັນລະຍາຂອງ ທ່ານ Vladimir Kara-Murza ກ່າວວ່າ “ການ​ວາງຢາພິດຮ້າຍ​ແຮງ” ໄດ້ເຮັດໃຫ້ ສາມີຂອງຂ້າພະເຈົ້າ ເຈັບປ່ວຍຢ່າງໜັກ.
ພັນລະຍາຂອງ ທ່ານ Vladimir Kara-Murza ນັກຂ່າວຊາວຣັດເຊຍ ຜູ້ທີ່ເປັນນັກ ເຄື່ອນໄຫວ ຝ່າຍຄ້ານທີ່ມີຊື່ສຽງ ແລະເປັນຜູ້ທີ່ຕ້ອງຕິ ວັງ Kremlin ກ່າວວ່າ ໄດ້ເຮັດໃຫ້ສາມີຂອງຂ້າພະເຈົ້າເຈັບປ່ວຍ ຢ່າງໜັກ ຢູ່ໃນ ໂຮງໝໍແຫ່ງນຶ່ງ ໃນນະຄອນຫຼວງມົສກູ ທ່ານນາງ Yevgenia Kara-Murza ໄດ້ກ່າວໃນວັນອັງຄານວານນີ້ ວ່າພວກທ່ານໝໍ ໄດ້ບອກຕໍ່ທ່ານນາງ ວ່າ  ເປັນສາເຫດ ເຮັດໃຫ້ ອະໄວຍະວະລົ້ມແຫຼວຢ່າງໃຫຍ່ ເມື່ອສັບປະດາແລ້ວນີ້ ສະພາບການທີ່ຊຸດໂຊມລົງ ຢ່າງວ່ອງໄວ ແລະກະທັນຫັນ ຂອງສຸຂະພາບທ່ານ Kara-Murza ນັ້ນ ຊຶ່ງມີລາຍງານ ວ່າ ໄດ້ເກີດຂຶ້ນ ພຽງບໍ່ເທົ່າໃດຊົ່ວໂມງ ກ່ອນທີ່ລາວ ຈະເດີນທາງອອກໄປຈາກມົສກູ ໄປຍັງສະຫະລັດ ໄດ້ກະຕຸ້ນໃຫ້ພະນັກງານໂຮງໝໍ ຕ້ອງໄດ້ປະຕິບັດທາງການແພດ ເພື່ອເຮັດໃຫ້ນັກເຄື່ອນໄຫວ ອາຍຸ 35 ປີ ດັ່ງກ່າວ ຢູ່ໃນສະພາບຂັ້ນໝົດສະຕິ ນັບຕັ້ງແຕ່ນັ້ນມາ ມີການກ່າວກັນວ່າ ທ່ານ Kara-Murza ແມ່ນຢູ່ໃນຂັ້ນວິກິດ ແຕ່ ຢູ່ໃນສະພາບທຸ່ນທ່ຽງ ເຖິງຢ່າງໃດກໍຕາມ ບໍ່ມີຖະແຫລງການດ້ານການແພດ ທີ່ ເປັນທາງການເລີຍ ກ່ຽວກັບອາການ ຫຼື ການເຈັບປ່ວຍຂອງທ່ານນັ້ນ ທ່ານ Vladim Prokhorov ທະນາຍຄວາມຂອງທ່ານ Kara-Murza ໄດ້ກ່າວໃນ ເຟສບຸກ ທີ່ພິມເຜີຍແຜ່ ເມື່ອຕອນແລງວັນອັງຄານວານນີ້ ວ່າ ຕຳຫຼວດ ໄດ້ບອກລາວ ວ່າ ພວກທ່ານໝໍ ໄດ້ຢັ້ງຢືນ ການວິນິດໄສ ກ່ຽວກັບສານພິດ ແຕ່ອີກຄັ້ງນຶ່ງ ບໍ່ມີ ຖະແຫລງການ ຢ່າງເປັນທາງການ ທີ່ຢືນຢັນ ການເລົ່າເຫດການ ຂອງທະນາຍຄວາມ ເລີຍ ທ່ານນາງ Yevgenia Kara-Murza ໄດ້ກ່າວວ່າ ສາມີຂອງນາງ ໄດ້ລົ້ມປ່ວຍລົງ ເມື່ອ ສັບປະດາແລ້ວນີ້ ທີ່ຄ້າຍຄືກັນກັບ ເຫດການທີ່ເກືອບເອົາຊີວິດຂອງລາວ ຍ້ອນໝາກ ໄຂ່ຫລັງ ລົ້ມແຫລວ ທີ່ລາວໄດ້ປະສົບມາເມື່ອສອງປີຜ່ານມາ ໃນເວລານັ້ນ ທ່ານ Vladimir Kara-Murza ໄດ້ໂຕ້ຖຽງວ່າ ລາວຖືກວາງຢາພິດ ທີ່ປາກົດວ່າ ອາດເປັນ ຍ້ອນເຫດຜົນດ້ານການເມືອງ ນັກວິທະຍາສາດ ຂອງຝຣັ່ງ ໄດ້ພົບເຫັນ ລະດັບທີ່ສູງຂຶ້ນ ຂອງໂລຫະໜັກ ຢູ່ໃນເລືອດຂອງລາວ ແຕ່ບໍ່ສາມາດລະບຸໄດ້ຢ່າງເຈາະຈົງ ຂອງ ສານພິດ ນັ້ນ ຕົວຢ່າງຂອງເລືອດທ່ານ Kara-Murza ພ້ອມທັງ ທີ່ເປັນວັດຖຸຫຼັກຖານ ທີ່ອາດຈະເປັນ ໄປໄດ້ ຂອງສານພິດ ເຊັ່ນວ່າ ຕົວຢ່າງຂອງເສັ້ນຜົມ ແລະ ມີດຕັດເຫຼັບ ໄດ້ຖືກນຳສົ່ງໄປ ວິເຄາະຢູ່ຕ່າງປະເທດ ລວມທັງ ຢູ່ທີ່ຫ້ອງທົດລອງ ໃນ ອິສຣາແອລ ນຳດ້ວຍ ດັ່ງທີ່ ພັນລະຍາ ຂອງຜູ້ເຄາະຮ້າຍໄດ້ກ່າວໄປ ກ່ອນທີ່ທ່ານ Kara-Murza ຈະລົ້ມປ່ວຍ ທ່ານໄດ້ເດີນທາງ ຢູ່ໃນຣັດເຊຍ ເພື່ອສົ່ງເສີມ ຮູບເງົາສາລະຄະດີ ກ່ຽວກັບ ທ່ານ Boris Nemtsov ຜູ້ນຳຝ່າຍຄ້ານຫົວເສລີນິຍົມ ແລະ ເປັນຜູ້ຕ້ອງຕິຢ່າງໜັກ ຕໍ່ປະທານາທິບໍດີ Vladimir Putin ຜູ້ທີ່ໄດ້ຖືກລອບຍິງສັງຫານ ຢູ່ນອກວັງ Kremlin ໃນເດືອນກຸມພາ ປີ 2015 ຜ່ານມາ ເທິງສະພານຂ້າມແມ່ນ້ຳ ມົສກູ